
bespiatw 

hagazin 


y/jtvi|( m 

T3 



l 1 v':. W IT 

Mn 

Jti 

X [ iff 


m 


m 

a 






L L FT] 













BROJ 52 - JUL 2012. 

Izlazi jednom mesecno • Cena: besplatno 

UREDNIK: 

Aleksandar Ilic 

UREDNICI RUBRIKA: 

Nenad Dimitrijevic 

REDAKCIJA: 

Nenad Dimitrijevic, Aleksandar Ilic 

SARADNICI: 

Nenad Dimitrijevic, Petar Starovic, DmitarD. 
Aksentijevic, Luka Komarovic, Bogdan Diklic 

ART DIREKTOR: 

Biljana Stojovic 

PRELOM: 

Biljana Stojovic 

KONTAKT: 

PLAY! magazine | www.play-zine.com 
Beograd | redakcija@play-zine.com 



CIP - Katalogizacija u publikaciji, Narodna biblioteka Srbije, Beograd, 79, 

PLAY! [Elektronski izvor]: magazine / glavni i odgovorni urednik Milan 
Dukic. - Elektronski casopis. - 2006, br. 1 (juni) -.-Beograd (Vilovskog 6): 

Rur industries, 2006 - Nacin dostupa (URL): http://www.play-zine.com. - 
Mesecno. - Opis izvora dana 17.12.2007. - Nasi sa nasi, ekrana 
ISSN 1820-6484 + Play! (Online) 

COBISS.SR-ID 145535756 

\ fi 1 1 

Pratite PLAY! 





















Uvodnik 



PLAY! 

. —--7IMC- 

1 






3 


Play! #52 | Jul 2012. | www.play-zine.com 


0 



: ' v 

Da, idemo polako ali sigurno, primeticete da u ovom broju imamo malo vise strana nego u proslom 
ali opet manje nego na sta smo i mi i vi navikli. Moram da ponovinrrda imamo par tehnickih noviteta 
na koje morate obratiti paznju, kao sto su sinhronizacija tj. njen merac, autora sa igrom. Pa vizuelna 
promena nekih detalja, kao sto je prelaz na 16:10 format i slicno. 


Sto se tice sadrzaja u ovom broju, ima malo vise zanimjlivosti, a nama najzanimljivija je igra po imenu 
The Perfect Show: Rite of Passage iz domaceg Mad Head Games studija. Da, verovali ili ne, ima i kod nas 
ljudi koji prave video igre, ali za razliku od vecine za koju ste culi, Mad Head Games je izdao svoju igru 
za jednog od najvecih izdavaca na trzistu - Big Fish Games. I ne samo to, vec su sasvim dobro prosli kod 
publike jer je vec prvi dan kad se igra pojavila bila na sestom mestu, a samo dan kasnije na trecem u 
TOPIOO. Pa smo odradili mali intervju sa njima, a tu je i recenzija pomenute igre. 


Takode smo malo uskocili u sve popularniji F2P, pa je tu TRIBES: Ascend, igra od nedavno van bete, 
besplatna, mp tematike. A resili smo i da cekiramo Quantum Conundrum, novu igru od Kim Svift, koja je 
radila na Portalu i raznim Valve igrama. 

Kao sto rekoh, idemo lagano i polako... ali sigurno. 

















Zelite da budete rock zvezdaP 


Nemate idem sta cete za rodendan Hi proslavuP 


Iznajmite GUITAR HERO ill ROCK RANO 

i ostvarite suoje snove! 

Flash 







N akratko se na Originu pojavila ponuda svima koju 
su preorderovali Medal of Honor: Warfighter koja 
reklamira beta testiranje Battlefielda 4. Ubrzo je sve 
to povuceno ali internet pamti. I sta sad red? Znali smo da ce 
se nekada tamo pojaviti BF4, ali ovako rano? Ne. Sta ce red 
igrad koji su kupili BF3 sa milion dodataka pre jedva godinu 
dana i manje. Opet, mozda ce igra zvanicno izaci iz bete za 
pet godina (vazi) pa se samo pripremaju. 

APDEJT: U vreme pisanja ovog teksta, pa do njegovog 
prelamanja, EAje zvanicno potvrdio da je Battlefield 4 sasvim 
realan i da ce oni koji preorderuju Limited ediciju Medal of 
Honor: Warfighter-a dobiti pristup istoj. Mada se navodi da 
ce i oni koji kupe Deluks ediciju imati isto pristup beti. A kad 
podnje ta beta? - pitate se. Pa, multiplejer beta BF 4 podnje 
navodno negde na jesen sledece godine, tako da sumnjamo 
da ce se sama igra pojaviti pre polovine 2014. Taman negde za 
naredni PS i XBox. 


Krajnje simpaticni MOBA (Mutlipalyer Online Battle Arena) 
naslov imena Awesomenauts konacno ce se pojaviti za 
Windows i OS X, nakon sto je zario i palio konzolnim 
sistemima vec neko vreme. Za sada ne postoji datum izlaska 
ali ce se beta testiranje obaviti u skorijem periodu, pa ukoliko 
zelite mozete da banete na Facebook stranicu dobrih ljudi iz 
kompanije Ronimo i prijavite se za beta test. 


I X.se pojaviti u novembru ove godine. Pa posto Nintendo 
nije i dalje zvanicno dao datum izlaska svoje konzole, moze se 
veoma lepo 

pretpostaviti iz datuma izlaska odredenih naslova za istu kada 
ce se konzola pojaviti. Neke od igara koje bi trebalo da se 
zavrte na Wii U konzoli su Rayman Legends, Sonic & All-Star 
Racing Transformed, Rise of the Guardians i jos dosta naslova 
koji bi trebalo da se pojave u isto vreme na XBox360 i PS3 
konzoli. 

Tu je naravno i procureli mejl od pre par meseci u kojem 
poznati japanski retail servis navodi da ce se konzola pojaviti 
18-og novembra za Severnu Ameriku, a nedelju dana kasnije i 


MEDAL OF 

HONOR 

WARFIGHTER 


PRE-ORDER TODAY FOR EXCLUSIVE 

BATTLEFIELD 4 “ BETA ACCESS 


Pre-Order Now 


J edan od najpopularnijih FF naslova ce se pojaviti za PC i to osvezen novom grafikom, sa 

acivmentima i podrskom za klaud (he, he) i raznim dodatnim dzidzabidzama. Iako Square Enix 
mudro cuti, postoji google cache sajta finalfantasyviipc.com i pokazuje neke interesantne detalje 
pa cak i cenu od 9.99€ . Nadam se, vise o ovome u nekoj skorijoj buducnosti. 

U brzo nakon izlaska poslednjeg Meet the Team videa za 
Pyroa, Valve je izbacio svoj Filmmaker (program u 
kojem su pravljeni svi Meet the Team videoi za Team 
Fortress 2, kastcinovi za L4D, itd.), besplatno, za sve. U njemu 
mozete praviti svakakve animacije za sopstvene potrebe i to 
veoma visokog kvaliteta. I vec se pojavljuje tona kastom 
pravljenih klipova i filmica radenih u SOURCE Filmmakeru, 
jedino sto vam treba je Steam nalog, i tamo cete vec pronaci 
sve sto vas zanima. Pa ako napravite nesto zanimljivo, 
slobodno nam posaljite. 






w 






STEAM + Linux = <3 


S oooo ... nakon mnogobrojnih glasina, screenshotova i video 
materijala, za slucaj da vam ni to nije bilo dovoljno kao dokaz, 
Valve je i zvanicno objavio da nas uskoro ocekuje Steam za 
Linux. Glavni cilj je naterati Steam da sljaka na Ubuntu 12.04. a 
nakon toga portovati Left 4 Dead 2. Sad, postavlja se tu nekoliko 
pitanja, jedno je - zasto bi neko pokretao Steam na Linuxu, makar 
kod nas? Nekako se Ubuntu i ekipa povezuju sa sporijim racunarima, 
onaj ko hoce da se igra jednostavno _mora_ da ima Windows i tu 
nema price, a i samo ponasanje igara nije isto u razlicitim OS-ovima 
(verujte na rec Win i OS X gameru). 

Bonus pitanje - jel ce linuxasi umesto tastature i misa koristiti samo 
tastaturu i upisivati komande junaku iz igre? 




Fortnite 



- 


|r wJjim 

M ozda ste naculi ovih dana za igru pod imenom 
Fortnite. Mozda se pitate zasto blagovremeno, 
redovno neko negde po internetu spominje 
Fortnite? Pa, upravo zato jer je Fortnite, u stvari - ce biti, prva 
igra u Unreal 4 Engineu. E sad, jedina stvarje stoje sama igra 
vise u crtanom fazonu nego realizam, pa i necete bas primetiti 
detalje novog Unreal endzina stoje donekle steta. Mada, igra 
izlazi negde u 2013, a do tada ima jos vremena da vidimo te 
detalje. Kako Klif Blezinski iz Epic Games-a kaze - "da je 
Fortnite prvensteno PC igra, mada kada se razvije nova 
generacija konzola, nije nemoguce da se i na njima pojavi". 
Radnja igre nije bas najpoznatija, mada je u pitanju neko 
napucavanje sa zombijima ili tako nekim monstrumima. 


The Exependables S 
igra potvrdena j£fli 


U bisoft je zvanicno potvrdio izradu The Expendables 2 
igre koja ce se se pojaviti kao downloadibilni naslov 
za XBLA i PSN, a tu je i PC verzija. Iako smo svi mi 
zamisljali igru kao najbolju akcionu igru ikada na svetu 
celome, ne. To nije bas tako, igra je krajnje jednostavan 
tabadzijski onlajn i oflajn co-op naslov. Mozete voditi Barnija, 
Gunara, Janga i Cezara, a cilj igre je da spasete otetog 
milijardera. Nadamo se nekim konkretnijim detaljima uskoro. 




■ 



v*/* ■ 



3.228.223.104:80 

8.223.104:80, 0 left open, 0 requests waiting, 0 requests still in-flight 


ed on by process 26507 with name OeBlobRegistryMutex_07458E80B6A9C38263AC167D01B53DE4 


- * 






□eadpool ten gaim 




ed on by process 26507 y~ 
ed on by process 26507 \ l| 
ed on by process 26507 v 


: 27031. . . 

031 took 49 MS 
me of 21 MS 
llintro.res: 

’-elcomeretailintro.res', 
tenewaccount.res: 
elcomecreatenewaccount.i 
s Implinputlinux.cpp (IT 
lied: !■CInputLinux::Ge' 
tenewaccountaccountname 
elcomecreatenewaccounta< 
tenewaccountemail.res: 
elcomecreatenewaccounter 
tenewaccountnamecollisn 
elcomecreatenewaccountn, 
tenewaccountsecretquest: 
elcomecreatenewaccountsi 
s ImplErrors in public/^H 
elcomecreatenewaccountpi 
tingaccount.res: 
elcomecreatingaccount.r» 
tenewaccountfinished.res: 
elcomecreatenewaccountfmished.res*, 
ed: implement CLinuxFont::GetTextSize 

ed: implement CLinuxFont::GetTextSize 


128x256, total string texture memory is 131.07 KB 


STEAM 






S asvim neocekivano, High Moon Studios, oni koji su napravili 
poslednje dve divne TransFormers igre, prave Deadpool the 
Game. Za neupucene, Deadpool (Merc with a mouth) jejedan 
od najpoznatijih Marvel (anti)heroja novije generacije koji je tako 
malo "lud". I interesantno je da sem stripa, Deadpool nije stvarno 
zaziveo ni na jednom drugom mediju, mozda kroz Activisionove X- 
Men igre, ali ni to nije bilo to. Sada izgleda dobija standalone igru, 
sto moze biti veoma zabavno jer je sam Deadpool veoma veseo lik, 
veoma veseo lik sa gomilom oruzija, maceta, nozeva, pistolja, 
svinjskih butki, haljina... ovaj, da... itd. Nadamo se da 
ce biti nesto dobro od ovoga, a tu je i sajt - 
httnV/Hpadnnnlnamp rnm 

Interview 



H svetlu izlaska The Perfect Show-a i sasvim impre- 
sivnog uspeha same igre na inostranoj sceni (a i 
domacoj), resili smo i da malo propitamo ko su ti 
momci i devojke iz domaceg MadHead Gamesa koji 
su uspeli da predstave celom svetu svoju kreaciju i iz- 
bore se za mesto pod suncem u vec zagusenom 
okeanu igara. Pa smo zamolili Nenada Tomica iz Mad- 
Head Games-a da nam kaze malo vise )u daljem 
tekstukao MHG, a mi jelte - PLAY). 

PLAY: Kako je jedna mala ekipa iz Srbije uspela da nap- 
ravi saradnju sa Big Fish Games-om? 

MHG: Posle analize trzista i razgovora sa nasim sarad- 
nicima iz industrije, zakljucili smo da su HOPA igre 
najbolji nacin da se izrazimo kreativno i dopremo do 
velike publike. Poceli smo rad na igri paralelno 
trazeci izdavaca. Kao najveci izdavac ovog tipa igara u 
svetu, Big Fish Games nam je bio prirodni prvi 
izbor. Drago nam je da nismo morali da trazimo dalje - 
napravili smo demo igre i poslali im a oni su rekli 
da zele da rade s nama. 

PLAY: Koliko ste dugo radili na projektu? 

MHG: Oko godinu dana. Dobar deo tog vremena je 
utrosen na razvoj tehnologije, procesa rada i alata. 

PLAY: Koliko je uticaja imao Big Fish na sadrzaj igre i 
njen vizuelni identitet? 

MHG: Kao izdavac, naravno, imali su veliki uticaj - iako 
su nam dali veliku kreativnu slobodu. 

Jednostavno, oni se ovim poslom bave vec dugo, imaju 

vrlo jasnu sliku o svom trzistu i znaju sta 

musterije zele. Imali smo srece da smo mogli da se os- 



lonimo na taj veliki sistem i konsultujemo ih u 
vezi mnogih stvari. Pa ipak, cela prica, vizualni identitet, 
likovi - sve to je proizvod nase maste i nasih 
sposobnosti. Big Fish je bio konsultant, ali nisu se 
mesali u nasu viziju, vec su nas usmeravali kako da 
nasu viziju prilagodimo njihovoj publici. Saradnja je bila 
odlicna. 

PLAY: Zasto ste se odludli na takav vizuelni stil? 

MHG: Analizirali smo nasu publiku i postojece trziste 
HOPA igara. Prvi demo koji smo napravili je bio 
znatno stilizovaniji i vise je podsecao na crtani film. 
Mislili smo da ce ovo biti simpaticno osvezenje 
igracima, medutim, ispostavilo se da nije tako. Videli 
smo reakcije i zakljucili da nam treba realisticniji 
stil da bi imerzija igraca u nas svet bila veca. Pa ipak, 
nismo zeleli da predemo u potpunu realnost. Zeleli 
smo da postignemo fin balans izmedu necega sto lid 
na stvarnost i necega sto podseca na slikarsku 
interpretaciju neke mastovite bajke. Spoj realizma i fan- 
tazije, nesto sto se granici sa snovima i javom. 

Mislim da smo uspeli u tome, a citajuci komentare pub¬ 
like, rekao bih da se i nasi korisnici slazu sa tim i 
da su vrlo zadovoljni nasim izborima. 

PLAY: Da li su "glumci" vasi licni poznanici? 

MHG: Da. Ovo je bila svesna odluka. Zeleli smo da 
priblizimo ceo projekat nama samima i ostavimo deo 
sebe u projektu. Pozivanje nasih porodica da ucestvuje 
u igri preko likova koje ce da tumace je bio korak 
u tom smeru. 

PLAY: Kako je nastala ideja o ovom misterioznom za- 
pletu? 

MHG: Imali smo nekoliko ideja. Ideje dolaze same, 
kada pricamo jedni sa drugima, kada se setamo, pred 
spavanje, dok radimo. Pa ipak, neke ideje su bolje od 
drugih. Nije dovoljno samo imati mastovit zaplet, 
vec zaplet koji ce imati emotivnog znacaja za publiku, 
koji ce omoguciti da igraci u igri nadu nesto za 
sta mogu da se vezu, ili neku situaciju u kojoj mogu da 
se prepoznaju. Briga za voljenima je nesto sto 
nam je svima vrlo poznato i toje nesto sto momentalno 
ima efekta kod ljudi. S druge strane, zeleli smo 
zaplet koji vuce igrace da istrazuju i igraju dalje. Previse 
jednostavna prica ce biti predvidiva i smanjiti 
znatizelju. Previse komplikovana prica nece biti "pamet- 
nija", vec ce razblaziti snagu osnovne ideje i 
umanjiti poentu. Kao i sve drugo, u pitanju je fin balans 
izmedu razlicitih krajnosti i rezultat je plod 
velikog broja iteracija. 

V 

PLAY: Sta vam je bilo najteze u razvoju igre? 

MHG: Najteze je bilo to sto smo morali da ucimo 


radeci. Nas tim ima dugo iskustvo sa razvojem igara, 
ali ovaj tip naslova je nesto u sta se ranije nismo 
upustali. Publika je vrlo specificna i zna sta hoce a 
ne postoje udzbenici kako napraviti nesto sto ce se Iju- 
dima dopasti. Razmisljali smo puno, probali 
to sto smo osmislili, konsultovali igrace koji su testirali 
to sto smo napravili, ispravljali ono sto nije 
funkcionisalo. Nekada je bilo tesko spojiti naizgled ne- 
spojive koncepte - da igra bude izazovna a ne 
previse teska, da bude slozena, a opet vrlo jasna, da 
bude logicna ali ne banalna.Toje bio najveci izazov. 

PLAY: Da li znate koliko ljudi prelazi igru bez hintova? 

MHG: Nasi igraci su zaista razliciti - neki od njih ne zele 
nikakvu pomoc a neki ne zele da se zaglave 
igrajuci. Mislim da vecina konsultuje hintove ponekad, 
ali ne previse. 

PLAY: Posto ste u veoma kratkom roku (pet dana!) izbili 
na prvo mesto po download-ima na Big Fishu, 

da li vec imate nove projekte ili vec neko vreme radite 
na novom projektu? 

MHG: Da, novi projekti su uveliko u toku. Jedan od njih 
je i nastavak The Perfect Show-a. Jedva cekamo 
da detalje o svemu podelimo sa vama. Pratite nas sajt i 
nase Facebook i Twitter profil, i znacete novosti 
cim se pojave. 

PLAY: Da li cete da prosirite ekipu posle ovolikog usp- 
eha? 

MHG: Vec smo je prosirili, posto su nase ambicije post¬ 
ale vece.Medutim, ne zelimo da se previse sirimo. 
Kvalitet je vazniji od kvantiteta - a naci prave ljude nije 
lako, kada su vam kriterijumi visoki. Bitno je da 
odrzimo i prevazidemo visoke standarde koje smo sebi 
postavili praveci prvu igru. Tim oprezno raste u 
skladu sa tim principom. 

PLAY: Na kojim igrama su odrasli ljudi iz tima i koliko 
su one imale utiacaja na RoP? 

MHG: Igrali smo zaista puno igara i tesko je izdvojiti 
nekoliko. Ali ako govorimo o direktnom uticaju igara 
nase mladosti na RoP, svakako su tu sjajne 
avanturisticke igre poput onih iz Lucas Artsa i Sierre. 
Monkey 

Island serijal, na primer, je odlican primer kako su 
tehnicke mogucnosti rasle, od pikselizovane grafike, 
preko rucno crtanih ilustracija do 3D-a, ali je osnovna 
zamisao i vrednost ostajala ista. Neke stvari su 
vanvremenske, a toje prvenstveno pricanje dobrih 
prica. Toje ono sto i mi zelimo - da ispricamo dobre 
price i da to ucinimo na efektan i uverljiv nacin. Nisu 
samo igre uticale na RoP. Igre su svestran medij i 
svoj otisak su ostavile i brojne knjige, filmovi, stripovi, 
pozorisne predstave. Na neki nacin, sve kreativno 
sto je formiralno nas kao licnosti, naslo je svoj put do 
nase igre. 


PLAY: Koliko sada imate vremena da igrate igre? 

MHG: Ono stoje sjajno sa game developmentom je sto 
je igranje igara deo posla - tako da uvek nademo 
vremena za to. Ono stoje drugacijeje nacin na koji 
posmatrate igre - vise niste samo konzument, vec 
neko ko igra igre sa beleznicom ispred sebe. Naravno, 
igra mo i iz zabave - svet igara nije nesto sto ikada 
napustite, ako ste pravi gejmer.A ne mozete da se 
bavite ovim poslom ako niste. 

PLAY: Nadamo se jos vecem uspehu vase sledece igre. 
Za kraj, koji vam je omiljeni lik iz igara? 

MHG: Gajbras Tripvud. Zato stoje vijao svoj san od pr- 
vog dana i nije odustao od njega, uprkos svim 
problemima. 








Sinhronizacija autora 



Rite of Passage - The Perfect Show 


Quantum Conundrum 


LEGO Batman 2- DC Super Heroes 


TRIBES Ascend 




l_E(3a BATMAN S 


Kako bismo vam pomogli da pronadete pravu igru za sebe, 
PLAY! magazin promote sistenm ocenjivanja od 1 do 100. 
Tu je takode pored opSteg kvaliteta igre i druga strana 
novfica - sinhronizacija autora, koja vam govori koliko je 
dotifna igra iegla autoru tj. koliko je "njegov fazon'L Pa na 
osnovu te dve informacije mo2ete mnogo bolje proceniti 
kakva je igra nego samo sa ocenom. 

OCENE: 

100 do 86 

ZELENA ZONA - U pitanju su jako kvalitetne igre koje u 
najnnanju ruku morate probati pa £ak i ako niste Ijubitelj 
odredenog zanra. 

85 do 71 

ZUTAZONA - U pitanju su igre koje su svojim kvalitetom 
"tu negde'L lako su to uglavnom kvalitetne igre, fall im "ono 
nesto" sto bi ih ubadlo u vrhunski kvalitetne naslove. 

7(Tito it 

ORANZ ZONA - Ovde su u pitanju igre pokolebanog tj. 
sasvim prosefnog kvaliteta, koje su ni tu - ni tamo. Neke su 
loSije, neke gore. Naslovi koji su najprostije re£eno - ok Hi za 
Ijubitelje odredenog zanra. 


- Ovo su naslovi ispod-prosefnog kvaliteta, 
pa £ak i akoje pitanju iranr koji volite. Sto je cifra ni£a ispod 
50, to zna£i da vi£e izbegavate odredeni naslov. Naravno, 
treba sve probati ali igre sa ocenom ispod 50 igrate na 
sopstvenu odgovornost. 


















Autor: Nenad □imltrijevic 


vaki ozbiljan autor treba da objasni svoju 
pozadinu, pri cemu ne mislim na zadnji deo tela, 
vec poreklo, odakle dolazi ili bolje red njegovu 
perspektivu. Moja perspektiva je perspektiva coveka 
koji nikada nije igrao ovaj tip video igre (hidden object 
adventure games - HOAG). Prvi susret je, uzevsi sve u 
obzir, na mene ostavio pozitivan utisak sto se vidi i po 
oceni koju sam dao. To ne znaci da sam postao 


Puno kliktanja ne znaci 
neophodnoi uspeh 


zaljubljenik u ovakvu vrstu igara. Zaljubljenost cu 
prepustiti ljudima punim entuzijazma. 

Ne treba dalje trositi red o popularnosti na koju je igra 
naisla, uostalom ovo je recenzija. Nesto kao "uspeh" 
nije sfera interesovanja "objektivnog novinara" vec 


samo subjektivna istina (ako prihvatimo da to nije 
oksimoron)! Takode, postojijedan divan intervju sa 
nasim momcima koji su i stvorili ovu igru. 

Najveci kvalitet RoP-a (Rites of Passage) je u 
atmosferi koja je u isto vreme strasna, nezna i koja vas 
vraca na kraj dvadesetog veka dok su se video igre jos 
uvek pravile tako da je zaplet najvazniji njihov segment. 
I zaista, osecate se pritisnuto, skuceno, a onda na 
trenutke bezbrizno i spremno. Znate da su nekakve 
zle sile skrojile sudbine glavnih junaka, ali istovremeno 
znate da ste na sigurnom putu da im pomognete. Tesko 
je napraviti takav antagonistic^ osecaj kod igraca. 
Najteze je uvud igraca u svet koji ste stvorili i u tome 
RoP briljira. 

Najvecu zaslugu sigurno zasluzuju sjajna graficka 
resenja i spoj dva naizgled nespojiva stila - naivno 
nadrealni i pseudo realni. Cesto pastelne boje i meka 

Interesantna grafika 
Zanimljiva prica 
Odsustvo bagova 
y HOAG 

Mnogo kliktanja 

Kretanje po mapi je nekada previse dugacko 



Platforma: 

PC 

Razvojni tim: 

Mad Head Games 

Izdavac: 

Big Fish Games 


Web: 

http://www.madheadgames.com/ 



Cena: 

13.99$ 



Preporucena konfiguracija: 

OS: Windows 7 
CPU: 1.7 Ghz 
RAM: 512MB 
HDD: 586MB 

rasveta pretvaraju okolinu na onu iz bajke. Muzika i 
zvukovi se poptuno uklapaju u opstu amosferu i jos vas 
dublje uvlace u zacarani svet menjajuci njegovu 
dinamiku. 


Strpljen spasen 


Ali ko ste vi? Uciteljica klavira, ko drugi. Biti zenski lik 
nije ni malo lako, ali nije nista novo. Cuvene avanture 
kao sto je na primer "The Longest Journey" su za svoje 
glavnejunake imali junakinje. U izvesnom smislu toje 
i dobar komercijalni potez jer su zene, vrlo verovatno, 
veliki deo ciljne grupe. Vasa ucenica je nestala i vi se 
osecate odgovornim za to. Policija je spora i vi ne casite 
casa da uletite u najvecu avanturu vaseg zivota, hrabro i 
beskompromisno. 


Odredeni delovi igre su eksplicitno sakupljacki. Ispred 


vas je ekran na kome morate da pronadete odredene 
predmete sa spiska. Obavezno ih sve pronadite jer je to 
neophodno da biste mogli da napredujete u resavanju 
misterije. Zato je moj savet da, iako ste zeljni da resite 
svaku zagonetku bez icije pomoci, ipak izaberete opciju 
na pocetku igre koja vam omogucava pomoc (hint) pri 
traganju. 


Ne postoje suvisni predmeti 
uinventaru 


I onda, na kraju, kada je kraj, kada ste zavrsili, kada ste 
zadovoljili svoju znatizelju, onda, bas na koncu, tada, 
ceka vas iznenadenje. Mislim da cete uzivati u ovoj 
igri i malo se plasiti, a mozda cete se probuditi iz sna 
obliveni znojem i resenjem. 

A ko bismo igrali pantomime ili tako neku igru u ko- 
joj bi trebalo da uz sto manje red pojasnimo neki 
pojam, licno ne znam kako bih to bolje 
uradio nego uz podnaslov- Cartoon Network + Portal, 
u slucaju Quantum Conundruma. Dovoljno je da 
pogledate kutiju igre i odmah ce vam biti jasno odakle 
takva asocijacija. 

Ali, ako „premotamo" film i krenemo ispocetka, pre 
svega moramo pomoci tako sto cemo reci da naslov 
igre znaci - Kvantna zagonetka. Sada ce vam jos vise 
stvari biti jasnije, a nakon sto pomenemo i da je glavni 
dizajner igre Kim Swift, nekada zaposlena u Valveu na 
poziciji dizajnera Portala, onda su se skoro sve 
kockice sklopile (ko je rekao Minecraft?). Talentovana 
Kim, inace diplomac DigiPen-a, radila je u Valveu na 


Taj zenski dodir, ovoga puta kao 
glavne dizajnerke, podario nam je tu 
simpaticno-kartunoliku atmosferu i 
graftku te kompletan osecaj 
crtanog filma... 


brojnim drugim projektima poput Half-life 2 EP1 i EP2 
ali i Left 4 Dead 1 i 2. 2009 je odlucila da prede u 
Airtight games, time pored talenta prezentovavsi i i 
„balls of steel" (a zensko, ko bi rek'o?) prvenstveno 
zbog toga sto je Airtight prethodno izdao samo jednu 
igru i to na ovoj planeti nicim izazvani Dark Void. 

Ko se setio koja je to igra bez guglanja neka dode do 
redakcije PLAY! magazina i dobice ekskluzivni „Enter 
the Drgn" poster potpisan od strane glavnog glumca. 


Taj zenski dodir, ovoga puta kao glavne dizajnerke, 
podario nam je tu simpaticno-kartunoliku atmosferu i 
grafiku te kompletan osecaj crtanog filma koji se 
javlja od prvog do poslednjeg minuta igre. A u samoj 
igri kontrolisete dvanaestogodisnjeg necaka 
(nesposobnog da govori, u najboljem maniru Valve 
igara) brilijantnog naucnika i profesora Fica 
Kvadvrengla. Bas kao sto biste i navikli od 
eksperimenta ludog naucnika, stvari ne krecu kako 
treba i Kvadvrengl biva prebacen u paralelnu dimenziju 
a kuca u kojoj profesor zivi ostaje zarobljena izmedu 
vise dimenzija. Mali junak uz navodenje Fica nalazi 
rukavicu koja moze da kontrolise pomenute dimenzije 
i na taj nacin sigurnije prode kroz citavu kucu do tri 
generatora cijim bi ponovnim startovanjem Kvadvrengl 
trebalo da se vrati na „ovaj svet". Long story short, sve 
to naravno ne prolazi kako treba a na vama je da u 
prvom lieu pokusate da iznadete resenje za probleme 
koji su vas zadesili, a samo ste zeleli da odete kod 
rodaka, jedete keks i pijete kakao. 

Kao u Portalu, igru posmatrate u prvom lieu, mozete da 
skacete, treite, okrecete se ali i interagujete sa 
kojekakvim prekidacima i drugim uredajima. Cilj je, 
opet kao u Portalu, da dodete od pocetka do kraja 
nivoa. Pogadate, bas kao i u Portalu, u rukama imate 
„orude" (ovoga puta rukavicu za menjanje dimenzija) 
a da biste dosli do izlaza, morate da, Portal reference 
again, ispomerate kojekakve predmete, postavite ih na 
odredene pozieije itd. E sad ide onaj deo koji NIJE kao 
u Portalu, a to je da umesto da otvarate nove prolaze 
praveci... one ... rupe u zidovima ... sto se zovu ... na 
vr' mi jezika ... ne mogu da se setim ... vi ovde menjate 
dimenzije odnosno realnosti, kako vam lakse. 




Platforma: 

PC, XBox 360, PS3 

Razvojni tim: 

Airtight Games 

Izdavac: 

Square Enix 

Web: 

http://quantumconundrum.com/ 


13.49C - STEAM 

Preporucena konfiguraeija: 

OS: Windows 7 SP1 
CPU: C2D 2.2Ghz 
RAM: 2GB 
HDD: 1.75 GB 
Grafika: GeForce 8800 GT 512MB 

Postoje cetiri tipa - u prvoj sve stvari u prostoriji 
postaju deset puta lakse i cesto ce poleteti u vazduh 
ili vam omoguciti da ih lako podignete ako to do sada 
niste mogli (sefovi na primer). U drugoj objekti postaju 

... nivoi menjaju dimenzije svojevoljno a u 
drugima pak da biste menjali iste morate 
da baterijom napojite generatore a one se 
ne mogu bas tako lako naci. 


deset puta tezi nego sto su bili, usled cega ce biti 
mahom neunistivi. Treca je spora dimenzija u kojoj u 
svojevrsnom bullet-time-u krecete kroz prostorije u 
kojima se sve, osim vaseg kretanja, odvija usporeno i 
konacno, cetvrta dimenzija je dimenzija obrnute 
gravitacije, pa ce tako sve sto je bilo „dole" biti „gore", 
ali to nece uticati na vas kao glavnog junaka, 
nosioca rukavice. Kad smo vec kod nje, stvari se 
dodatno komplikuju time sto neki nivoi menjaju 
dimenzije svojevoljno a u drugima pak da biste menjali 
iste morate da baterijom napojite generatore a one se 
ne mogu bas tako lako naci. 

Nadalje je sve kombinacija svih ovih realnosti, 
ukljucujuci i onu „pravu". Vec mozete da predpostavite 
kako to sve ide. Recimo, na jednom kraju sobe je sef, na 
drugom je prekidac koji pod tezinom otvara 
vrata. Posto ne mozete da ponesete sef, morate da se 
prebacite u dimenziju u kojoj je sve lakse, gurnete sef 
na prekidac, vratite se u normalnu dimenziju i prodete 
kroz vrata. Ili, ukoliko morate da dodete do neke 
velike visine, koja vam je nedostupna, mozete u vazduh 
baciti kutiju, potom promeniti dimenziju u sporu i onda 
skokom na kutiju pa na platformu doci tamo gde ste 
naumili. Naravno, sve su ovo jednostavni primeri i njih 
cete uspesno savladati, ali vec posle nekoliko nivoa, 
krece agonija! U pozitivnom smislu, osim ako 
naravno ne razbijete racunar kada neki nivo ne mozete 
da predete vec nekoliko casova. 

Ono sto mozemo da postavimo kao problem 


Conundruma upravo lezi u cinjenici da su 
zagonetke vraski dobre, ali sve ostalo - spada u cist 
prosek. Posmatrajte to kao na primer Portal bez 
GlaDOS ili citave bulumente iz nastavka odnosno bez 
tog dodatka humora. Jednostavno, u Quantumu ne 
uspevate da se povezete ni sa glavnim junakom niti sa 
ludim naucnikom niti sa bilo cim/kim tokom citavog 
perioda igranja. To sad stvara svojevrsni osecaj puzzle 
igara iz devedesetih, koje su sve bile takve - neutralne, 
bezlicne i bez emocija, ali su vam ipak lomile mozgove 
danima i danima dok ih niste zavrsili, samo zbog zelje 
coveka da savlada neki problem postavljen pred njega. 
To isto mozete da ostvarite i u Conundrumu ukoliko 
postavite mozak u tu dimenziju (vidite sta smo tu 


Ono sto mozemo da postavimo kao 
problem Conundruma upravo lezi u 
cinjenici da su zagonetke vraski dobre, ali 
sve ostalo - spada u cist prosek. 


uradili?). Ali ako u skladu sa razvojem industrije i na 
kraju krajeva Portalom kojije postavio standarde 
uporedujete ovo ostvarenje, videcete da tu fali taj 
prsohvat onog neceg „ekstra" sto skuplja bonus poene. 
Pomenimo tu i los humor i zavrsetak koji ne znam ni da 
li bismo mogli nazvati zavrsetkom. No, da vam ne 
kvarimo utisak. 

Grafika je, pomenusmo na pocetku teksta, kartunolika 
i u tom smislu ispunjava sve standarde, ali je nekako 
„zakucana" i dosta bagovata (kao sto je mozda i citava 
igra, ali se graficki glitchevi najvise primecuju), pa u tom 
smislu moramo izneti zamerke. 

Ono sto je tacno jeste da nema puno igara ovog tipa, 
pa ce fanovi Portala zasigurno odigrati i ovu mozgalicu. 
Tim pre, ukoliko utisak bude slabiji, mod ce i dalje da se 
vrate kultu hvaljenja Portala i onoga sto on predstavlja. 
Ali pazite, ako igru posmatramo kao nesto sto je izbacio 
Airtight, u tom slucaju - svaka cast ljudi, stiskamo ruku! 

Ustaljeni kvalitet 
Razvijenija prica 
Grafika 


Stari problemi 


Bez nekih ve ikih noviteta 


Voznja 

Iznenadno, novo ali... i nije bas 


Batman 2 



Platforma: 

PC, XBox 360, PS3 

Razvojni tim: 

Traveller's Tales 

Izdavac: 

Warner Bros. I.E. 

Web: 

http://bit.ly/MxNggm 


Cena: 

20.99C 

Preporucena konfiguracija: 

OS: Windows 7 
CPU: Intel C2D 2Ghz 
RAM: 1 GB 
HDD: 10 GB 


Grafika: nVidia 7600 / ATI 1950 



Bnteresantno je kako dve najvece izdavacke kuce - 
HDC i Marvel imaju skroz razlicite uspehe na raznim 
Bpoljima. Primera radi, od Marvelovog prvog Ultimate 
Alliance-a nismo videli korektnu igru (Captain America 
nije bio toliko los doduse ali je bio previse skriptovan), 
a izlaze svake godine bar po jedna i sve su uglavnom 
lose ili jos gore. Dok DC se ne upusta toliko u video igre 
zadnjih godina ali uglavnom kad se upusti, igra ispadne 
u najgoru ruku - ok igra. Mozda Marvel preteruje i 
gleda da ugrabi sto vise novca na ustrb kvaliteta kroz 
razni mrcndajzing i tako posmatra i igre - kao 
propratnu robu. Dok DC nekako ulaze malo vise truda i 
sredstava u svoje igre. U svakom slucaju, pre nekog 
vremenaje iznenadno najavljen novi LEGO Betmen, 
posle preimenovan u LEGO Batman 2: DC Super 
Heroes. 


O grafici ne treba puno trositi reci - to je 
to, lego kocke, betmen avantura. 
Izgleda lepo. 


LEGO igre imaju tu neku konstantu da budu ni previse 
dobre ni toliko lose. Prosla Betmen igra smestena u 
LEGO univerzum je bila krajnje solidna, uprkos par ne- 
dostataka. I upravo je tako nekako usmeren i LEGO Bat¬ 
man 2. 

0 grafici ne treba puno trositi reci - to je to, lego kocke, 
betmen avantura. Izgleda lepo. Muzika je na nivou i 
sama produkcija generalno je skroz na visokom nivou. 

V 

Sto je i ocekivano za ovakvu igru iz Warner Bros, 
kuhinje. 


j j 


Poboljsanja u odnosu na proslu igru ima, sto grafickih, 
sto produkcijskih, i ostalih. Sve izgleda lepse, vece, 
bolje, ispoliranije prosto. Igra je open world, sto je 
super ali na trenutke i nije bas tako stelarno. Neke od 
stvari sa kojim smo se susreli u dosta lego igara, a da 
nam se nisu svidele su nazalost prisutne i ovde. AI 
saboraca i protivnika ume da ponekad bude strasno 
zamoran - frustrirajuc cak. Dok se vi znojite i lemate sve 
oko sebe, vas saborac bleji i prima pesnicu za pesnicom 
u glavu ili prosto odluta negde i gleda u prazno. 

Mehanika igre je dobro poznata i samim tim malo —= 

monotona jer realno nema mnogo konceptualnih 


W i 






Jh 


1 £■ 


-/ —s i 

noviteta koji bi ovu igru odvojili od prve igre ili bilo 






koje druge LEGO igre. 




... sama igra je u biti dosta zabavna, 
pogotovo ako igrate u dvoje, sto je 
mozda i najveca poenta kod bilo koje 
LEGO igre - da se igra u dvoje. 






Ali sve su to neke sitnice kada pogledate, doduse, jedna 
od jezivijih stvari je upravljanje vozilima koje nikako nije 
prijatno i vrljavoje uradeno. Sem toga, sama igra je u 
biti dosta zabavna, pogotovo ako igrate u dvoje, sto je 
mozda i najveca poenta kod bilo koje LEGO igre - da se 
igra u dvoje. 


Prica nije komplikovana, Dzoker se udruzio sa Leks 
Lutorom i tim automatski u pricu je uvucen i Justice 
League na celu sa Supermenom. Tako da cete videti sve 
bitne likove od Supermena, Flesa, Cudesne Zene, itd. 
Neverovatno, ali jedna od zamornijih stvari u igri je 
kada igrate sa Supermenom gde prosto nemate 
































nikakvog izazova i vise se osecate kao da klikcete kroz 
QTE nego da imate kontrolu nad igrom. I to je mozda 
najveca mana ove igre, malo je zglupljena i previse 
povladuje igracu. 

Mada svi ostali aspekti koje volimo u Betmen igrama i 
LEGO igrama su tu i mnogo su bolji. Gluma je odlicna, 
scenario i ponasanje likova je suv kvalitet. Fore i prosto 
ta DC atmosfera je dosta prisutna sto dodaje dosta na 
kvalitetu igre. Standardne komande su klasika, a tabanje 
i rasturanje protivnika i LEGO Gotama je pravo uzivanje. 


Ne bi skodilo da se jednom unapredi ceo 
koncpet LEGO igara... 


Nekih specijalnih noviteta u igri koja bi je odvojila kao 
bolju ili inovatvniju od ostalih lego igara i nema, ali to 
je i nekako ok. Ne bi skodilo da se jednom unapredi 
ceo koncpet LEGO igara ali i sad ovako kakoje, nije lose 
iako vec postaje malo bajata fora. Pogotovo imajuci u 
vidu da igra kosta kao 40% prosecne nove igre danas, 
sto je veliki plus, a kvalitet je daleko iznad 70% naslova 
koji izadu i kostaju po 49.99€. Tako da za te pare 
dobijate sasvim ok igru. 

Uprkos dosta starih problema i nemanju niceg novog, 
vec samo ispoliran standardni koncept, Batman 2: DC 
Super Heroes je ipak nekakvo osvezenje, nije 
spektakularno ali je dosta prijatno i kao video igra i kao 
LEGO video igra. Najbolje se igra u dvoje ali ni sami se 
necete mnogo smoriti iako je na trenutke bolno 
monotono. Ako ste fan Betmena, uzivacete, ako 
niste, necete se smarati, jer ima sta da se radi u svakom 
slucaju tokom igre. Pa slobodno mogu da kazem da 
ako nista drugo, da bar probate igru i sami procenite da 
li vam prija ili ne. Igrali kao Betmen / DC fan ili kao neko 
ko prosto voli malo da igra tabadzijske igre. 


I 

M oram vam priznati i dalje nisam siguran sta da 
mislim konkretnije o poplavi free-to-play iliti 
F2P naslova u zadnje vreme. Dosta MMORPG 
naslova je vec neko vreme uvelo i besplatnu varijantu, 
a od nedavno se pojavljuje sve vise i drugih zanrova. 
Trenutno je aktuelan FPS multiplejer VS. zanr. I sam F2P 
se uglavnom koncentrise na multiplejer igre, retko na 
SP igre, jer im je tu nekako najveci novae kroz prodaju 
ajtema, pekova, dodataka i neretko postaju P2W tj. 
pay-to-win naslovi. Sto je tuzno, kako stoje stvari u 
industriji igara koje polako stizu do granice pobune 
medu igracima i neki placeni naslovi dobijaju legitimne 
pay-to-win opeije sto je jos tuznije. I u svemu tome, 
tom buckurisu imamo TRIBES: Ascend. 

TRIBES: Ascend je najnovija iteraeija i ozivljavanje 
fransize stare vec 14 godina, a pre toga jos dalje vuce 
korene iz Earthsiege i Starsiege sage pocekom '90.-ih. 
Tribes igre su tu od 1998, prosle su kroz razne promene 


bagove i platforme, od windowsa, preko linuksa do 
plejstejsna. I sada je tu u formi F2P multiplejer PvP 
naslova i znate sta? Ne spada u onu grupu losih F2P 
naslova. 


TRIBES: Ascend je najnovija iteraeija 
i ozivljavanje fransize stare vec 14 

godina... 


Igra je dostupna trenutno samo za Windows i to preko 
Steama ili direktno sa sajta Hi-Rez Studiosa ali nije 
iskljuceno da se nece pojaviti i za XBox 360 i PS3. A u 
izradi je i Tribes: Universe MMO koji ce se pojaviti u 
nekoj skorijoj buduenosti. 

E sad, za nepucene, TRIBES je fransiza puna sadrzaja, 
desavanja, likova i slicno, da ne kazem kao StarCraft pa 
puta 10. Ali, da bi igrali Ascend, ne morate realno znati 

Platforma: 

PC 

Razvojni tim: 

Hi-Rez Studios 

Izdavac: 

Hi-Rez Studios 

Web: 


nT 



- s. 



V 


f.V, 

* 


nista sem da drzite mis. Igra nema neku narativnu 
radnju, uglavnom se sve svodi na budzenje lika i 
napucavanje sa drugim igracima. 

Naravno tu su ipak neki zanimljivi, nesvakidasnji 
detalji. Prvi od njihje mozda, meni bar, najinteresantniji, 
a u pitanju je promena lica tokom igre. Pa tako mozete 
igrati i iz prvog lica, kao klasican FPS, a i iz treceg lica, 
kao ne-klasican FPS.... vec TPS. I to skroz radi! Nekome 
ce vise pasovati jedno, nekom drugo, neko ce menjati 
oba po potrebi. Poenta je da su obe perspektive dobro 
obradene i nijedna ne izgleda ne-nativno samoj igri. 


Drugi detalj je - jetpack! 


Zabavno 

Dzetpek 

Ok balans gejmpleja 

Ne-ok balans svega van meceva 

Bagcici 

/ 



Drugi detalj je - jetpack! Imate dzetpekove, te s' toga 
mozete leteti preko mape veoma brzo i nema frka oko 
pretreavanja sa jednog na drugi kraj iste. Mada, mozete 


Blaga monotonost 

































































i to, jertakode imate Ski mod, tj. dugme, kojim onda 
umesto trcanja se, ummm. skijate tj, brzo klizate preko 
mape. 



Sve to malo ovako zvuci kao haos, nalik Quake III Areni 
(koju licno nisam nikad voleo, upravo zbog toga, jer to 
nije igra vec drkanje po dugmicima dok ne umres i tako 
u krug) ali nije, bolje je izbalansirano i cak cete mod 
da strategirate malo, ne puno, ali sasvim dovoljno da 
nemate osecanje opsteg haosa. Gotivno je kada udete 
na mapu, pa bacite pogled preko nje, a u daljini neko 
skakuce sa dzetpekom, uvek mi izmami osmeh. 

Imate nekoliko klasa u startu, dodatne otkljucavate 
daljom progresijom i skupljanjem XP-a kroz mnogo 
sati igre. Naravno, mozete i pravim novcem kupiti in 
game valutu i brze otkljucati likove, oruzija, apgrejdove 
i slicno. I tom segmentu mozda lezi najveca mana igre, 
sa plusom koji donekle vadi stvar. 

U cemu je stvar, pa levelujete se veoma sporo, 
apgrejdovi i XP se skupljaju polako, sem ako ne platite. 

I to generalno ume da smori i ogranid neko igranje 
na ne duze od po pola sata, sat u vr' glave. Opet, 
taj plusic sto donekle vadi i balansira tu stvar je da i 
ako ne kupite nista niti apgrejdujete, a igrate protiv 
nabudzenog lika i tima, necete mnogo to primedvati 
(iako ce vas tim najverovatnije dosta gubiti) niti ce vam 
bas mnogo smetati. Pa je kao nekako ok, ali ne mogu 
bas da progledam skroz kroz prste u tom levelovanje/ 
budzenje/ napredovanje segmentu igre. 

Sem toga, realno cete veoma brzo uci u fazon, skontati 
koja vam je klasa najomiljenija i slicno. Od raznih oruzja, 
uglavnom ste ograniceni na dva komada, razlidtih 
fazona tokom partije. Tu je naravno i melee borba prsa 
u prsa ali to u teoriji veoma lepo izgleda i zvud kada 
zamislite, u praksi upravo zbog dzetpekova, klizanja i 
mestimicne haoticnosti, uglavnom necete mod da 
podbodete ikoga tokom partije. Sto mozda i nije toliko 
lose jer kada uspete da rucno smlavite nekoga, ved je 

osecaj uspeha i zadovoljstva. 

Takode je dobar balans umiranja, nije kao u vec 
pomenutom Quake-u, gde umirete brie nego sto se 
spawnujete ili kao u Team Fortress 2 gde vise vremena 
provodite cekajuci respawn nego u samoj igri. Tako da 
je to veoma lepo, a dzetpekovi i skijanje inace pomazu 
da se izvucete iz nezgodne situacije koja bi u vecini 
ovakvih igara znacila smrt/ respawn. 

Komandi ima puno za prosecan FPS 
naslov, pa cete posle inicijalnog 
navikavanja, morati jos malo da 
se naviknete... 

Mozete birati jedan od dva tima (naravno - plavi vs. 
crveni) pre pocetka partije, a standardni modovi 
multiplejera su tu kao sto je Capture the flag, 
Deathmatch i slicni. Pa pored svega navedenog, imate 
i taj deo oko malo strategisanja gde mozete pozvati 
pritiskom na dugme Orbital ili Tactial strike i sravnite 
sto vise protivnika sa zemljom. A tu je i upravljanje 
raznim vozilima koji se nalaze u tom trenutku na mapi, 
pa i to daje sasvim drugaciji dozivljaj igri. 

Komandi ima puno za prosecan FPS naslov, pa cete 
posle inicijalnog navikavanja, morati jos malo da se 
naviknete na to gde su vam granate, strajkovi, 
melee, klizanje, dzetpek, itd. Kontrole su malo 
muljave, mada posle nekog vreman se da covek navici. 
Pogotovo kretanje u vozilima koje ume ponekad da 
bude vise smesno i tragicno nego korisno. A ni klizanje 
i dzetpekovanje nije bas najtecnije, pa cete neretko 




nasumicno skakati po celoj mapi, malo pucati u druge, 
malo oni u vas. 

Bagova ima, ali uglavnom grafickih i nisu strasni. Mozda 
najmonotoniji deo je mali broj mapa ali kontamo da 
ce to biti u buducnosti mnogo bolje. Grafika je solidna, 
igru pokrece preradeni Unreal Engine 3, pa je sasvim 
na mestu, pogotovo imajuci u vidu da su neke mape 
veoma velike. 

Tako da, TRIBES: Ascend mogu slobodno preporuciti 
siroj publici, ako nista drugo, bar da probate, kad je vec 
besplatno. Nije vrhunska igra, ali ona to ni ne cilja i kao 
takva je sasvim dobra i sto je najbitnije - veoma zabav- 
na. Zabavna, ali nazalost ne za neko duze igranje, sto je 

opet, u ovom slucaju opet ok. Po sat vremena, par puta 
nedeljno je sasvim ok. Ako se odlucite pak za duze 
gustiranje, bicete malo frustrirani sporijim 
napretkom i mozda posegnete za novcanikom da 
kupite neki od placenih dodataka. Opet, ljudi od toga 
zive, pa nije ni to toliko lose jer nije onaj najbezobrazniji 
pay-to-win metod u pitanju. 

Pa sa pristojnog grafikom, dosta igraca ali malo 
pocetnih opcija za napredak, Ascend sasvim lepo 
docarava duh TRIBES igara i pri tom je veoma zabavna 
tokom meceva koji su bar mene retko, ako ikada, frus- 
trirali cak i kada sam umirao samo tako. Mora daje do 
dzetpekova i same komicnosti toga sto ne dozvoljava 
punu ozbiljnost i preterano lozenje na samu pobedu 
u igri. Preporuka svakako ako trazite nesto novo za 
ukrstanje oruzija sa drugim igracima. 

